EVROPSKA KOMISIJA Bruselj, 10.9.2021 COM(2021) 546 final 2021/0288(NLE) Predlog SKLEP SVETA o stališču, ki se v imenu Evropske unije zastopa

v Skupnem odboru EGP glede spremembe

Priloge XIII (Promet) k Sporazumu EGP



(Tretji in Četrti železniški paket) (Besedilo velja za EGP)



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o stališču, ki naj se v imenu Unije zastopa v Skupnem odboru EGP v zvezi s predvidenim sprejetjem sklepov Skupnega odbora o spremembi Priloge XIII (Promet) k Sporazumu EGP. 2.Ozadje predloga 2.1.Sporazum EGP Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Določa vključitev zakonodaje EU, ki zajema štiri svoboščine, v 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo spremljevalne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma. 2.2.Skupni odbor EGP Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Odločitve sprejema soglasno. V skladu z Lizbonsko pogodbo je za usklajevanje zadev EGP na strani EU odgovorna Evropska služba za zunanje delovanje. 2.3.Predvideni akt Skupnega odbora EGP Skupni odbor EGP naj bi sprejel dva sklepa Skupnega odbora EGP o spremembi Priloge XIII (Promet) k Sporazumu EGP (v nadaljnjem besedilu: predvidena akta). Namen predvidenih aktov je vključiti 38 pravnih aktov, ki sestavljajo tretji in četrti železniški paket, v Sporazum EGP, kot sledi: Priloga 1 – Tretji železniški paket 1.Direktiva 2012/34/EU Evropskega parlamenta in Sveta z dne 21. novembra 2012 o vzpostavitvi enotnega evropskega železniškega območja, kakor je bila popravljena z UL L 67, 12.3.2015, str. 32; 2.Direktiva (EU) 2016/2370 Evropskega parlamenta in Sveta z dne 14. decembra 2016 o spremembi Direktive 2012/34/EU glede odprtja trga notranjih storitev železniškega potniškega prometa in upravljanja železniške infrastrukture; 3.Izvedbena uredba Komisije (EU) 2015/171 z dne 4. februarja 2015 o nekaterih vidikih postopka za izdajo licenc prevoznikom v železniškem prometu; 4.Izvedbena uredba Komisije (EU) 2015/429 z dne 13. marca 2015 o določitvi načinov, ki jih je treba upoštevati pri zaračunavanju stroškov učinkov hrupa; 5.Izvedbena uredba Komisije (EU) 2015/909 z dne 12. junija 2015 o načinih izračunavanja stroškov, ki nastanejo neposredno pri izvajanju storitve železniškega prometa; 6.Izvedbena uredba Komisije (EU) 2015/1100 z dne 7. julija 2015 o obveznostih poročanja držav članic v okviru spremljanja trga storitev v železniškem prometu; 7.Izvedbena uredba Komisije (EU) 2016/545 z dne 7. aprila 2016 o postopkih in merilih pri okvirnih pogodbah za dodelitev železniških infrastrukturnih zmogljivosti; 8.Izvedbena uredba Komisije (EU) 2017/2177 z dne 22. novembra 2017 o dostopu do objektov za izvajanje železniških storitev in z železnico povezanih storitev;

9.Izvedbena uredba Komisije (EU) 2018/1795 z dne 20. novembra 2018 o določitvi postopka in meril za uporabo preskusa ekonomskega ravnovesja v skladu s členom 11 Direktive 2012/34/EU Evropskega parlamenta in Sveta; 10.Delegirani sklep Komisije (EU) 2017/2075 z dne 4. septembra 2017 o nadomestitvi Priloge VII k Direktivi 2012/34/EU Evropskega parlamenta in Sveta o vzpostavitvi enotnega evropskega železniškega območja Priloga 2 – Četrti železniški paket 1.Uredba (EU) 2016/796 Evropskega parlamenta in Sveta z dne 11. maja 2016 o Agenciji Evropske unije za železnice in razveljavitvi Uredbe (ES) št. 881/2004; 2.Direktiva (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (prenovitev); 3.Direktiva (EU) 2016/798 Evropskega parlamenta in Sveta z dne 11. maja 2016 o varnosti na železnici (prenovitev), kakor je bila popravljena z UL L 59, 7.3.2017, str. 41 (UL L 317, 9.12.2019, str. 144); 4.Uredba (EU) 2016/2338 Evropskega parlamenta in Sveta z dne 14. decembra 2016 o spremembi Uredbe (ES) št. 1370/2007 v zvezi z odprtjem trga za notranje storitve železniškega potniškega prevoza; 5.Uredba Komisije (EU) 2019/554 z dne 5. aprila 2019 o spremembi Priloge VI k Direktivi 2007/59/ES Evropskega parlamenta in Sveta o izdaji spričeval strojevodjem, ki upravljajo lokomotive in vlake na železniškem omrežju Skupnosti; 6.Uredba Komisije (EU) št. 1305/2014 z dne 11. decembra 2014 o tehnični specifikaciji za interoperabilnost v zvezi s podsistemom telematske aplikacije za tovorni promet železniškega sistema v Evropski uniji in razveljavitvi Uredbe (ES) št. 62/2006; 7.Delegirana uredba Komisije (EU) 2018/761 z dne 16. februarja 2018 o vzpostavitvi skupnih varnostnih metod za nadzor, ki ga izvajajo nacionalni varnostni organi po izdaji enotnega varnostnega spričevala ali varnostnega pooblastila v skladu z Direktivo (EU) 2016/798 Evropskega parlamenta in Sveta ter o razveljavitvi Uredbe Komisije (EU) št. 1077/2012; 8.Delegirana uredba Komisije (EU) 2018/762 z dne 8. marca 2018 o vzpostavitvi skupnih varnostnih metod za zahteve sistema upravljanja varnosti v skladu z Direktivo (EU) 2016/798 Evropskega parlamenta in Sveta ter o razveljavitvi Uredbe Komisije (EU) št. 1158/2010 in Uredbe Komisije (EU) št. 1169/2010; 9.Izvedbena uredba Komisije (EU) 2017/6 z dne 5. januarja 2017 o evropskem načrtu za uvedbo evropskega sistema za upravljanje železniškega prometa; 10.Izvedbena uredba Komisije (EU) 2018/278 z dne 23. februarja 2018 o spremembi Priloge k Uredbi (EU) št. 1305/2014 v zvezi s strukturo sporočil, vzorcem podatkov in sporočil ter operativno podatkovno bazo za vagone in intermodalne enote ter o sprejetju informacijsko-tehnološkega standarda za komunikacijsko raven skupnega vmesnika; 11.Izvedbena uredba Komisije (EU) 2018/545 z dne 4. aprila 2018 o določitvi praktičnih ureditev za dovoljenja za železniška vozila in postopek izdaje dovoljenj za tip železniških vozil v skladu z Direktivo (EU) 2016/797 Evropskega parlamenta in Sveta; 12.Izvedbena uredba Komisije (EU) 2018/763 z dne 9. aprila 2018 o določitvi praktičnih ureditev za izdajo enotnih varnostnih spričeval prevoznikom v železniškem prometu v skladu z Direktivo (EU) 2016/798 Evropskega parlamenta in Sveta ter o razveljavitvi Uredbe Komisije (ES) št. 653/2007; 13.Izvedbena uredba Komisije (EU) 2018/764 z dne 2. maja 2018 o pristojbinah in dajatvah, ki se plačujejo Evropski agenciji za železnice, in pogojih plačila; 14.Izvedbena uredba Komisije (EU) 2018/867 z dne 13. junija 2018 o poslovniku komisij za pritožbe pri Agenciji Evropske unije za železnice; 15.Izvedbena uredba Komisije (EU) 2018/868 z dne 13. junija 2018 o spremembi Uredbe (EU) št. 1301/2014 in Uredbe (EU) št. 1302/2014 v zvezi z določbami o sistemu za merjenje električne energije in sistemu za zbiranje podatkov; 16.Izvedbena uredba Komisije (EU) 2019/250 z dne 12. februarja 2019 o predlogah za izjave in potrdila ES za komponente interoperabilnosti železniškega sistema in podsisteme, vzorcu izjave o skladnosti za odobren tip železniškega vozila in postopkih verifikacije ES za podsisteme v skladu z Direktivo (EU) 2016/797 Evropskega parlamenta in Sveta ter razveljavitvi Uredbe Komisije (EU) št. 201/2011; 17.Izvedbena uredba Komisije (EU) 2019/772 z dne 16. maja 2019 o spremembi Uredbe (EU) št. 1300/2014 glede popisa sredstev z namenom ugotavljanja ovir za dostopnost, zagotavljanja informacij za uporabnike ter spremljanja in vrednotenja napredka v zvezi z dostopnostjo;

18.Izvedbena uredba Komisije (EU) 2019/773 z dne 16. maja 2019 o tehnični specifikaciji za interoperabilnost v zvezi s podsistemom „vodenje in upravljanje prometa“ železniškega sistema v Evropski uniji in o razveljavitvi Sklepa Komisije 2012/757/EU; 19.Izvedbena uredba Komisije (EU) 2019/774 z dne 16. maja 2019 o spremembi Uredbe (EU) št. 1304/2014 glede uporabe tehnične specifikacije za interoperabilnost v zvezi s podsistemom „tirna vozila – hrup“ za obstoječe tovorne vagone; 20.Izvedbena uredba Komisije (EU) 2019/775 z dne 16. maja 2019 o spremembi Uredbe (EU) št. 454/2011 v zvezi z upravljanjem nadzora sprememb; 21.Izvedbena uredba Komisije (EU) 2019/776 z dne 16. maja 2019 o spremembi uredb Komisije (EU) št. 321/2013, (EU) št. 1299/2014, (EU) št. 1301/2014, (EU) št. 1302/2014, (EU) št. 1303/2014, (EU) 2016/919 ter Izvedbenega sklepa Komisije 2011/665/EU v zvezi z uskladitvijo z Direktivo (EU) 2016/797 Evropskega parlamenta in Sveta ter izvajanjem posebnih ciljev, določenih v Delegiranem sklepu Komisije (EU) 2017/1474; 22.Izvedbena uredba Komisije (EU) 2019/777 z dne 16. maja 2019 o skupnih specifikacijah za register železniške infrastrukture in o razveljavitvi Izvedbenega sklepa 2014/880/EU; 23.Izvedbena uredba Komisije (EU) 2019/778 z dne 16. maja 2019 o spremembi Uredbe (EU) št. 1305/2014 v zvezi z upravljanjem nadzora sprememb; 24.Izvedbena uredba Komisije (EU) 2019/779 z dne 16. maja 2019 o določitvi podrobnih določb o sistemu izdajanja spričeval subjektom, zadolženim za vzdrževanje vozil, v skladu z Direktivo (EU) 2016/798 Evropskega parlamenta in Sveta ter razveljavitvi Uredbe Komisije (EU) št. 445/2011; 25.Izvedbena uredba Komisije (EU) 2020/387 z dne 9. marca 2020 o spremembi uredb (EU) št. 321/2013, (EU) št. 1302/2014 in (EU) 2016/919 glede razširitve območja uporabe in prehodnih faz; 26.Izvedbena uredba Komisije (EU) 2020/424 z dne 19. marca 2020 o predložitvi informacij Komisiji glede neuporabe tehničnih specifikacij za interoperabilnost v skladu z Direktivo (EU) 2016/797; 27.Direktiva Komisije 2014/38/EU z dne 10. marca 2014 o spremembi Priloge III k Direktivi 2008/57/ES Evropskega parlamenta in Sveta v zvezi z obremenitvijo s hrupom; 28.Izvedbeni sklep Komisije (EU) 2018/1614 z dne 25. oktobra 2018 o določitvi specifikacij za registre vozil iz člena 47 Direktive (EU) 2016/797 Evropskega parlamenta in Sveta ter o spremembi in razveljavitvi Odločbe Komisije 2007/756/ES. 3.Stališče, ki se zastopa v imenu Unije Službe Komisije predložijo osnutek sklepov Skupnega odbora EGP kot stališče Unije Svetu v odobritev. Komisija upa, da bo lahko v najkrajšem možnem času osnutek predstavila v Skupnem odboru EGP. Vsebina in narava priloženih osnutkov sklepov Skupnega odbora EGP presegata zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet. Priložena sklepa Skupnega odbora EGP med drugim vsebujeta naslednje prilagoditve. Tretji železniški paket Direktiva 2012/34 – člen 40(2) – prilagoditev (1c) Člen 40(2) določa, da se Komisijo obvesti in povabi, da se kot opazovalka udeleži najpomembnejših srečanj, na katerih se vzpostavijo skupna načela in prakse za dodeljevanje infrastrukture. Prilagoditve pojasnjujejo, da je Nadzorni organ Efte obveščen in povabljen na sestanke pod enakimi pogoji kot Komisija, kar odraža dvostebrno strukturo Sporazuma EGP. Direktiva 2012/34 – člen 15(5) – prilagoditev (1d) Člen 15(5) določa zahteve v zvezi z letno predložitvijo informacij o uporabi omrežij in razvoj okvirnih pogojev v železniškem sektorju. V skladu s koncesijsko pogodbo med Lihtenštajnom in Avstrijo morajo avstrijske zvezne železnice izpolniti lihtenštajnsko obveznost, da se vsako leto zagotovijo potrebne informacije o uporabi omrežij in razvoju okvirnih pogojev v železniškem sektorju, saj imajo avstrijske zvezne železnice v lasti in upravljajo celotno obstoječo železniško infrastrukturo v Lihtenštajnu. Iz informacijskega gradiva avstrijskih zveznih železnic izhaja, da je železniško omrežje/infrastruktura na lihtenštajnskem ozemlju del njihovega omrežja in se ustrezno upravlja in nadzira. Zato se členu 15 doda odstavek, ki določa, da se obveznost iz člena 15(5) ne uporablja za Lihtenštajn, če je država članica EU Komisiji za določeno leto predložila podatke, ki vključujejo ozemlje Lihtenštajna. Uporablja se za vse druge podatke iz člena 15(5).

Četrti železniški paket Člen 55 – Komisije za pritožbe Prilagoditev člena 55 Uredbe (EU) 2016/796 predvideva, da so državljani držav Efte, ki so del EGP, upravičeni do članstva v komisijah za pritožbe, kar vključuje tudi pravico do glasovanja. Enaka vrsta prilagoditve je bila uporabljena, ko je bila Uredba o ustanovitvi Evropske agencije za varnost v letalstvu vključena v Sporazum EGP s Sklepom Skupnega odbora EGP št. 163/2011. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Skupni odbor EGP je organ, ustanovljen s sporazumom, in sicer s Sporazumom EGP. Akta, k sprejetju katerih se poziva Skupni odbor EGP, sta akta s pravnim učinkom. Predvidena akta bosta zavezujoča v mednarodnem pravu v skladu s členoma 103 in 104 Sporazuma EGP. Predvidena akta ne dopolnjujeta ali spreminjata institucionalnega okvira Sporazuma. Postopkovna pravna podlaga za predlagana sklepa je torej člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru. 4.2.Materialna pravna podlaga 4.2.1.Načela Materialna pravna podlaga za sklep na podlagi člena 218(9) PDEU v povezavi s členom 1(3) Uredbe Sveta (ES) št. 2894/94 je odvisna predvsem od materialne pravne podlage pravnih aktov EU, ki jih je treba vključiti v Sporazum EGP. Če imata predvidena akta dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenih aktov se nanašata na prevoz. Materialna pravna podlaga za predlagana sklepa je torej člen 91 Pogodbe o delovanju Evropske unije. 4.3.Zaključek Pravna podlaga za predlagana sklepa bi moral biti člen 91 PDEU v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru. 5.Objava predvidenega akta

Ker bosta akta Skupnega odbora EGP spremenila Prilogo XIII (Promet) k Sporazumu EGP, je primerno, da se ju po sprejetju objavi v Uradnem listu Evropske unije. 2021/0288 (NLE) Predlog SKLEP SVETA o stališču, ki se v imenu Evropske unije zastopa

v Skupnem odboru EGP glede spremembe

Priloge XIII (Promet) k Sporazumu EGP



(Tretji in Četrti železniški paket) (Besedilo velja za EGP) SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru in zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1)Sporazum o Evropskem gospodarskem prostoru (v nadaljnjem besedilu: Sporazum EGP) je začel veljati 1. januarja 1994. (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo XIII k Sporazumu EGP, ki vsebuje določbe o prometu. (3)V Sporazum EGP je treba vključiti naslednje akte v zvezi z železniškim prometom: – Direktiva 2012/34/EU Evropskega parlamenta in Sveta, – Direktiva (EU) 2016/2370 Evropskega parlamenta in Sveta, – Izvedbena uredba Komisije (EU) 2015/171, – Izvedbena uredba Komisije (EU) 2015/429, – Izvedbena uredba Komisije (EU) 2015/909, – Izvedbena uredba Komisije (EU) 2015/1100,

– Izvedbena uredba Komisije (EU) 2016/545, – Izvedbena uredba Komisije (EU) 2017/2177, – Izvedbena uredba Komisije (EU) 2018/1795, – Delegirani sklep Komisije (EU) 2017/2075, – Uredba (EU) 2016/796 Evropskega parlamenta in Sveta;, – Direktiva (EU) 2016/797 Evropskega parlamenta in Sveta, – Direktiva (EU) 2016/798 Evropskega parlamenta in Sveta, – Uredba (EU) 2016/2338 Evropskega parlamenta in Sveta, – Uredba Komisije (EU) 2019/554, – Uredba Komisije (EU) št. 1305/2014, – Delegirana uredba Komisije (EU) 2018/761, – Delegirana uredba Komisije (EU) 2018/762, – Izvedbena uredba Komisije (EU) 2017/6, – Izvedbena uredba Komisije (EU) 2018/278, – Izvedbena uredba Komisije (EU) 2018/545, – Izvedbena uredba Komisije (EU) 2018/763, – Izvedbena uredba Komisije (EU) 2018/764, – Izvedbena uredba Komisije (EU) 2018/867, – Izvedbena uredba Komisije (EU) 2018/868, – Izvedbena uredba Komisije (EU) 2019/250,

– Izvedbena uredba Komisije (EU) 2019/772, – Izvedbena uredba Komisije (EU) 2019/773, – Izvedbena uredba Komisije (EU) 2019/774, – Izvedbena uredba Komisije (EU) 2019/775, – Izvedbena uredba Komisije (EU) 2019/776, – Izvedbena uredba Komisije (EU) 2019/777, – Izvedbena uredba Komisije (EU) 2019/778, – Izvedbena uredba Komisije (EU) 2019/779, – Izvedbena uredba Komisije (EU) 2020/387, – Izvedbena uredba Komisije (EU) 2020/424, – Direktiva Komisije 2014/38/EU, – Izvedbeni sklep Komisije (EU) 2018/1614, (4)Prilogo XIII (Promet) k Sporazumu EGP bi bilo zato treba ustrezno spremeniti. (5)Stališče Unije v Skupnem odboru EGP bi torej moralo temeljiti na osnutku sklepov Skupnega odbora EGP iz prilog k temu sklepu – SPREJEL NASLEDNJI SKLEP: Člen 1 Stališče, ki se v imenu Unije zastopa v Skupnem odboru EGP glede predlagane spremembe Priloge XIII (Promet) k Sporazumu EGP, temelji na osnutku sklepov Skupnega odbora EGP, priloženega temu sklepu. Člen 2 Ta sklep začne veljati na dan sprejetja. V Bruslju,